Gurukul (Sansekerta guru "guru" utawi "master"; domainipun kul, saking kula, "kulawarga ingkang ageng") inggih punika jinisipun sekolah ing India, manggenipun ing ngalam, kanthi murid ingkang urip sesarengan kaliyan ara-araipun, urip sesarengan kaliyan ara-araipun, asring ing griya ingkang sami.
Wonten ing gurukul, muridipun manggén sesarengan kathi sami (drajatipun), boten ningali status sosialipun, sinau dhateng guru lan mbiyantu guru ing pagesangan saben dintenipun, ugi nyambut damel ingkang biyasa kemawon, kados ta ngumbahi, masak, lan sanèsipun.
Tradisi guru-shishya (murid) punika tradisi ingkang suci wonten ing agami Hindhu, ugi ing pakempalan agami sanès ing India, kados Jainisme, Buda, lan Sikhisme. 
Limrahipun, guru boten nampi upah saking murid ingkang sinau dhateng piyambakipun. Ing pungkasanipun studi, murid nawaraken dakshina sadéréngipun nilaraken ashram. Gurudakshina  punika sikap tradhisional, raos urmat lan panuwun, ingkang kadosipun meksa, nanging ugi dados tugas mirunggan kanggé murid ingkang badhé ngrampungaken sinaunipun.

Sajarahipun 
Gurukul wiwit wonten ing jaman Weda. Upanishad kathah nyebataken gurukul, kalebet saking Yajnavalkya, Varuni lan sanèsipun. Brigu Valli, salah satunggalipun pengamat ingkang misuwur ing Brahman, dipunsebataken sampun naté kalampahan ing paguron gurukul kagunganipun Varuni. Sekolah Veda mikiraken upacara ingkang kawitan (Upanayanam) kanggé sadaya tiyang, kalebet tiyang éstri, sadéréngipun yuswa 8 utawi ngantos 12 taun. Saking upacara ingkang kawitan ngantos yuswa 25 sadaya individu ingkang dipunresepaken kanggé siswa lan tetep boten palakrami.
Gurukul dipunparingi surungan saking masarakat lan ugi saking administrasi. Punika dipunpilih saking kathahipun pilihan kitab Wéda kanthi gurukul ingkang damel kantor sekolahipun.
Ing Jaman kolonial sistem gurukul nyebar ing India kejawi laladan kados ta Kerala, prajurit saking klan Nair lan guruklas saking golongan militèr, dipunsebat kalaris, tradisi punika taksih dipunjagi ngantos dumugi sapunika.

Tujuanipun 
Tujuanipun gurukul inggih punika kanggé mromosikaken lan ngajar basa Hindi, sanèsipun mromosikaken babagan budaya India.

Ngrembakanipun 
Samangké pinten-pinten guruklas sampun dipunwiwiti, awit saking kepénginan kanggé ngrui-uri tradisi lan kauntungan. Contonipun sekolah ingkang énggal punika inggih punika Ananda Marga Gurukula. Sekolah punika sanès sekolah agami ing tradisi Hindhu, nanging lembaga akademis sekulér kanthi dhasar prinsip-prinsip spiritual universal.
  
Vivekananda College ingkang caket inggih punika NAAC satunggalipun pawiyatan luhur ingkang pikantuk akréditasi A ingkang dipunatur déning sistem Gurukula.
Ing India lan nagara sanès, gurukul  punika dados dasanama utawi nama sanès saking Swaminarayan Gurukul, satunggalipun organisasi, sosio-spiritual nirlaba kanthi langkung saking 14 cabang lan pusat, kepala cabang ing Gurukul Rajkot.
Gurukul Bhaktivedanta lan International School, dipunyasa ing taun 1977, inggih punika gurukul ingkang wonten ing Vrindavan, India. Sekolah ingkang nengenaken budaya lan Wéda kanthi nyiapaken ICSE.

Kapustakaan

Pranala njawi
 Gurukul 
 Laman resmi

India
Pawiyatan Manca
Artikel mawa basa krama